
Δελτίο Τύπου
Ρόδος, 4/12/2015


ΗΜΕΡΙΔΑ
«Διατροφή, Άσκηση και Φοιτητική ζωή … στη Ρόδο»


[bookmark: _GoBack]Το Πανεπιστήμιο δεν είναι μόνο φορέας παροχής και πιστοποίησης εγκυκλοπαιδικών γνώσεων και υποστηρικτής πρακτικών αναγκών των μελών της φοιτητικής κοινότητας, αλλά ενδιαφέρεται εξίσου για την πολύπλευρη στήριξη της προσωπικότητας των μελών της. Στα πλαίσια της προσπάθειας για την προαγωγή της σωματικής και ψυχικής υγείας και διατροφικής συνείδησης, το Πανεπιστήμιο Αιγαίου διοργανώνει σειρά ενημερωτικών συναντήσεων στις πανεπιστημιακές μονάδες του, με τίτλο «Διατροφή, Άσκηση και Φοιτητική ζωή… στη Ρόδο». Η ημερίδα θα πραγματοποιηθεί την Τρίτη 8 Δεκεμβρίου 2015 και ώρα 19.00 στην αίθουσα Πολλαπλών Χρήσεων του Πανεπιστημίου Αιγαίου. 
Την εναρκτήρια ομιλία της Ημερίδας θα κάνει ο κ. Συρόπουλος Σπύρος, Αναπληρωτής Πρύτανη Διεθνών Συνεργασιών, Φοιτητικών Θεμάτων και Θεμάτων Αποφοίτων με μία διάλεξη για το κάλλος ως υπέρβαση στην Αρχαία Ελλάδα. Για την διατροφική συνείδηση και την ψυχική υγεία θα μιλήσει η κ. Μαρία Μπακαρή, Ψυχολόγος και συνεργάτιδα του Πανεπιστημίου Αιγαίου ενώ για τη φοιτητική διατροφή και τη δυνατότητα αυτής να είναι νόστιμη, προσιτή αλλά και υγιεινή θα μιλήσει η κ. Χρύσα Καραγιάννη, Διαιτολόγος-Διατροφολόγος. Ο καθηγητής Φυσικής Αγωγής της Β’ βάθμιας Εκπαίδευσης Κωνσταντίνος Τσαμπανάκης θα μιλήσει για τα οφέλη της άθλησης και στη φοιτητική ζωή, ενώ θα γίνει παρουσίαση των Κέντρων Δημιουργικής Απασχόλησης Παιδιών με Αναπηρία από τον Δ/ντή των ΚΔΑΠ κ. Αποστόλη Στεφανή.

